на научни и технически познания, които са от значение за устойчивото икономическо развитие, като укрепват своя изследователски капацитет и човешки потенциал. Споделянето и обединяването на научни познания ще допринесат за конкурентоспособността на страните чрез повишаване на способността на техните икономики да генерират знание и да го използват, за да комерсиализират нови продукти и услуги. Накрая, страните ще развият своя научен потенциал, така че да изпълнят своите отговорности и ангажименти в световен план в области като свързаните със здравето въпроси, опазването на околната среда, в това число изменението на климата, и други световни предизвикателства.
 Член 375
 1. В хода на това сътрудничество се взема предвид настоящата официална рамка за сътрудничество, установена със Споразумението за сътрудничество в областта на науката и технологията между Европейската общност и Украйна, както и украинската цел за постепенно сближаване с политиката и законодателството на ЕС в областта на науката и технологиите.
 2. Сътрудничеството между страните има за цел да способства за участието на Украйна в Европейското научноизследователско пространство.
 3. Това сътрудничество подпомага Украйна в реформирането и реорганизацията на нейните системи за управление на научните изследвания и изследователските институти (включително повишаването на нейния капацитет в областта на изследователското и техническото развитие), като по този начин оказва подкрепа за развитието на конкурентоспособна икономика и общество на знанието.
 Член 376
 Сътрудничеството се осъществява по-специално чрез:
 а)
 обмен на информация за политиките на двете страни в областта на науката и технологиите;
 б)
 участие в следващата Рамкова програма на ЕС за научни изследвания и иновации "Хоризонт 2020".;
 в)
 съвместно изпълнение на научни програми и изследователски дейности;
 г)
 съвместни научни и развойни дейности, целящи да се насърчи научният напредък и трансферът на технологии и ноу-хау;
 д)
 обучение посредством програми за мобилност на изследователи и специалисти;
 е)
 организиране на съвместни мероприятия/мерки за научно и технологично развитие;
 ж)
 мерки за изпълнение, целящи развитието на благоприятна среда за изследователска дейност, приложение на нови технологии и адекватна закрила на правата на интелектуална собственост върху резултати от изследвания;
 з)
 укрепване на сътрудничеството на регионално и международно равнище, а именно в контекста на Черно море и в рамките на многостранни организации като Организацията за образование, наука и култура на ООН (ЮНЕСКО), Организацията за икономическо сътрудничество и развитие (ОИСР) и Г-8, както и в контекста на многостранните споразумения, като Рамковата конвенция на Обединените нации по изменение на климата (РКООНИК) от 1992 г.;
 и)
 обмен на експертен опит в управлението на изследователски и научни институции с цел развитие и повишаване на техния капацитет за провеждане и участие в научни изследвания.
 Член 377
 Ще се провежда редовен диалог по въпросите от обхвата на глава 9 от дял V (Икономическо и секторно сътрудничество) от настоящото споразумение.
 ГЛАВА 10
 Политика в областта на промишлеността и предприятията
 Член 378
 Страните развиват и укрепват своето сътрудничество по линия на политиката в областта на промишлеността и предприятията, с което подобряват бизнес средата за всички икономически оператори, като отдават особено значение на малките и средните предприятия (МСП). Засиленото сътрудничество следва да доведе до усъвършенстване на административната и регулаторната уредба за украинските предприятия и предприятията на ЕС, упражняващи дейност